የኢትዮጵያ ኢኮኖሚ ዕድገት ከአፍሪካ ቀዳሚው እንደሚሆን የዓለም ባንክ ገለጸ
የኢትዮጵያ ኢኮኖሚያዊ ዕድገት የታንዛንያ፣ አይቮሪኮስት እና ሴኔጋልን አስከትሎ በተያዘው ዓመት ከአፍሪካ ቀዳሚ ደረጃ እንደሚይዝ የዓለም ባንክ ትንበያ ጠቆመ ፡፡የኢትዮጵያ ኢኮኖሚያዊ ዕድገት 8 ነጥብ 3፣ ታንዛንያ 7 ነጥብ 2፣ አይቮሪኮስት 6 ነጥብ 8 እንዲሁም የሴኔጋል 6 ነጥብ 7 በመቶ ዕድገት እንደሚያስመዘግቡ የዓለም አቀፉ የኢኮኖሚክ ትንበያ በያዝነው ወር ላይ ባወጣው ትንበያ አመልክቷል፡፡እንደዓለም ባንክ ትበያ አገራቱ በመሰረተ ልማት ኢንቨስትመንት፣ የግብርና ምርት ዕድገትና የአገልግሎት ሰጪ ተቋማት መስፋፋት ለተመዘገበው ዕድገት ዓይነተኛ ምክንያት ተደርገው ነው  ያስረዳው ፡፡ በተመሳሳይ ሁኔታም ኢትዮጵያ የኬንያን የኢኮኖሚ ዕድገት በመብለጥ የአፍሪካ የኢኮኖሚ እድገት ቁንጮ ላይ እንደምትገኝ አይ ኤም ኤፍ በሳለፍነው ሚያዚያ ባወጣው መረጃ ጠቅሷል ፡፡በሁለቱ አገራት መካከል ያለው የኢኮኖሚ የ29 ሚሊየን ዶላር ያህል ልዩነት እንዳለው ነው ያመለከተው ፡፡ኢትዮጵያ ሕዝብ ቁጥር ከኬንው በእጥፍ ያህል የሚበልጥ በመሆኑ ለኢኮኖሚያው ዕድገት ልዩነቱ አዎንታዊ አስተዋፅኦ እንደዳለው መረጃው አስረድቷል ፡፡የኢትዮጵያ ባለሀብቶች በመሰረተ ልማት ግንባታ ላይ ያላቸው ንቁ ተሳትፎና የውጭ አገሮች በዋናነትም የቻይና ባለሐብቶች ሀገሪቱን ለኢንቨስትመንት ተመራጭ መዳረሻ ማድረጋቸው ኢትዮጵያ በኢኮኖሚያዊ ዕድገት ላይ የመሪነት ደረጃ ላይ እንድትቆናጠጥ ከተጠቀሱት ምክንያቶች ውስጥ እንደሆነ አብራርቷል ፡፡አብዛኞቹ የአፍሪካ አገራት በተያዘው ዓመት 2 ነጥብ 6 እንዲሁም በቀጣዩ ዓመት 3 ነጥብ 2 ኢኮኖሚያዊ እድገት እንደሚኖራቸው ትንበያው አመልክቷል፡፡አነስተኛ የኢኮኖሚ ዕድገት ያላቸው አገራትና የምስራቅ አፍሪካ አገራት ከአየር ንብረት ለውጥ ጋር በተያያዘ ስጋት እንደሚኖራቸው  ነው ያስታወቀው ፡፡በተጨማሪም በምስራቅ አፍሪካ አገራት እየተከሰተ ያለው ድርቅ ምርታማነትን በመቀነስ፣ የምግብ ዋጋ በማናር እና የምግብ ዋስትናን ለማረጋገጥ እክል እንደሚሆንባቸው አመልክቷል ፡፡ምንጭ –ትርጉም- በሰለሞን ዓይንሸት